Opprøret var såpass vellykket at Arkesilaos måtte flykte fra Kyrene med sin familie. Han dro til Euesperides (dagens Benghazi i Libya), den greske byen som lengst vest av byene i Kyrenaika. Han ble innhentet av de rasende borgerne, og sammen med sin sønn, den siste Battos, ble han drept i år 440 f.Kr. Etter at unge Battos var blitt drept ble hans hode kappet av og kastet i havet. Det var antagelig en symbolsk handling som den endelige avslutningen på det battiaske dynasti i Kyrenaika som ble grunnlagt av Battos den første på 600-tallet f.Kr. Antagelig ble Arkesilaos IV, som den første av sin slekt, ikke gravlagt ved siden av sine forfedre i Kyrene.